Document ID: 31980R2211

Uredba Sveta (EGS) št. 2211/80
z dne 27. junija 1980
o sklenitvi Sporazuma o ribolovu med Evropsko gospodarsko skupnostjo in vlado Danske ter lokalno vlado Ferskih otokov
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker je Svet z resolucijo z dne 3. novembra 1976 o nekaterih zunanjih vidikih oblikovanja 200 milj dolgega ribolovnega območja v Skupnosti z začetkom veljavnosti 1. januarja 1977 soglašal, da je treba ribolovne pravice za ribiče Skupnosti v vodah tretjih držav pridobiti in ohraniti s primernimi sporazumi Skupnosti;
ker je treba skleniti Sporazum o ribolovu med Skupnostjo in vlado Danske ter lokalno vlado Ferskih otokov, podpisan 15. marca 1977,
SPREJEL NASLEDNJO UREDBO:
Člen 1
Sporazum o ribolovu med Evropsko gospodarsko skupnostjo in vlado Danske ter lokalno vlado Ferskih otokov se odobri v imenu Skupnosti.
Besedilo Sporazuma je priloženo tej uredbi.
Člen 2
Predsednik Sveta da uradno obvestilo iz člena 11 Sporazuma [2].
Člen 3
Ta uredba začne veljati na dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. junija 1980

Labels: 18
15
6